גבעת אסף

גבעת אסף הוא יישוב בהרי בנימין, כ-4 קילומטרים דרומית-מזרחית לבית אל. היישוב שוכן על גבעה בגובה של 880 מטר מעל פני הים, החולשת על "צומת הטי" בכביש 60. ב־28 ביוני 2024 אישר הקבינט המדיני-ביטחוני את הסדרתו של היישוב. גבעת אסף הוקמה על ידי אברכים ופעילים מישיבת מרכז הרב, בשליחות ראש הישיבה הרב אברהם אלקנה שפירא. הגבעה הוקמה באייר תשס"א (מאי 2001) בעקבות הרצחו בצומת של אסף הרשקוביץ, תושב עפרה, שלושה חודשים לאחר רצח אביו. תחילה הוקם במקום אוהל מחאה בידי "ועד פעולה" מבית אל בראשות גדעון ליכטרמן. לאחר מכן התיישבו בה ארבע משפחות במכולות, כשאוטובוס ישן שהוצב בה משמש כמטבח. משרד הבינוי והשיכון בנה בה תשתיות בסכום של 600,000 ₪. היישוב הגיש בקשה לתוכנית מפורטת למוסד חינוכי. תנועת אמנה רכשה את אדמות המאחז מ"הקרן שליד מדרשת ישראל" שניהלה את המגעים לרכישת הקרקעות מהבעלים הפלסטינים, והגישה בקשה לקמ"ט (קצין מטה) רישום המקרקעין לרישום זכויותיה בהן, אך הקמ"ט חשש כי המסמכים שהגישה הקרן מזויפים, ולא אישר את מעמדה של הקרן בהם. ב-3 ביוני 2004 הוצא צו להפסקת עבודות ולהריסה. בנוסף, הוציא אלוף פיקוד המרכז ב-9 במאי 2004 צו המכריז על גבעת אסף ומאחזים נוספים שטח מתוחם, כצעד לקראת פינויים. בעקבות הצו הועברו המכולות מחוץ לשטח המתוחם והוצבו על חלק אחר של המקרקעין, אשר גם לגביו חל צו ההריסה. מועד קיומו של צו התיחום נדחה מעת לעת, עד שהמדינה עדכנה, נכון ליום 14.5.2013, כי בתחום המאחז אושרו חמש בקשות להיתרי עסקה בחלקים בלתי מסוימים בשלוש חלקות שונות. המבנים המצויים בחלקות שנרכשו מהווים כ-75% ממבני המאחז, ושיעור הרכישה בשלוש החלקות הוא 100%, 90% ו-60%. כמו כן הודיעה המדינה כי היא בוחנת את האפשרות להכשיר את המקום. בעמדה שהגישה מנהלת המחלקה לבנייה כפרית במשרד השיכון ב-2005 לערך, נאמר כי גבעת אסף היא שכונה חדשה של יישוב ותיק ולכן לא נדרשת החלטת ממשלה להקמתה. ביולי 2009 קבע מפקד החטיבה המרחבית בצו צבאי, "גבולות שמירה" של גבעת אסף, בתוכם יש סמכויות הגנה מלאות לרבש"צ של היישוב. במאי 2014 פירקו התושבים 5 מבנים שהוצבו על קרקע המוגדרת כקרקע פלסטינית פרטית, במסגרת הסכם עם המדינה. ב־28 ביוני 2024 אישר הקבינט המדיני-ביטחוני את הצעת השר במשרד הביטחון בצלאל סמוטריץ' להסדיר את המאחז. ב-10 במרץ 2014 מחבל יידה בקבוקי תבערה על כביש 60 וחוסל על ידי כח צה"ל. ב-13 בדצמבר 2018 בוצע בצומת הכניסה למאחז פיגוע ירי שבו מחבל פלסטיני שירד מרכב הרג שני חיילי צה"ל מיחידת נצח יהודה, פצע קשה חייל נוסף וצעירה, המחבל נמלט. ב-11 בספטמבר 2024 התרחש פיגוע דריסה באמצעות מכלית, בסמוך ליישוב, חייל צה"ל סמ"ר גרי גדעון הנגהאל נדרס למוות, המחבל נפצע מירי לעברו. במקום מתגוררות למעלה מארבעים משפחות עם כ-100 ילדים, המגורים ביישוב בקרוואנים. ביישוב פועל מעון פעוטות. ילדי בתי הספר לומדים בתלמוד תורה במעלה מכמש ובבית הספר בפסגות. ביישוב יש פעילות תרבות הכוללת ערבי נשים ושיעורי תורה. קיים בו בית מדרש ובו כולל אברכים, שלוחה של ישיבת מרכז הרב. בינואר 2012 נחנך ביישוב פארק משחקים "קוממיות", במימון "קרן שילה" והמועצה המקומית בית אל. אחד ממקימי היישוב הוא הרב גיורא ברנר מישיבת מרכז הרב, ששימש כראש בית המדרש בגבעת אסף עד לעזיבתו את היישוב לצורך הקמת ישיבה. הרב ינון קליין, בוגר ישיבת מרכז הרב, החליף אותו בראשות בית המדרש ולאחר מכן התמנה כרב היישוב. גבעת אסף מושלגת, ינואר 2008 גבעת אסף מצפון, אפריל 2010 גבעת אסף ממזרח, יולי 2008 גל-עד בכניסה ל"גבעת אסף" בית הכנסת ביישוב ("זיכרון אשר אהרן") מדיה וקבצים בנושא גבעת אסף בוויקישיתוף גבעת אסף, ברשת החברתית פייסבוק גבעת אסף, ברשת החברתית אקס (טוויטר) גבעת אסף באתר המועצה אזורית מטה בנימין תצפית על הישוב גבעת אסף, סרטון באתר יוטיוב (אורך: 1:19) גבעת אסף (יהודה ושומרון), דף שער בספרייה הלאומית בג"ץ 3008/06 תנועת "שלום עכשיו" - ש.ע.ל מפעלים חינוכיים נ. שר הביטחון איתמר פליישמן, המדינה לבג"ץ: נבחן הכשרה של ארבעה מאחזים, באתר ynet, 16 במאי 2013 חיים לוינסון, וינשטיין הורה למדינה: להכשיר מאחזים רק אחרי הבחירות, באתר הארץ, 18 באוקטובר 2012 בג"ץ 7891/07 תנועת שלום עכשיו- ש.ע.ל. מפעלים חינוכיים נ. שר הביטחון מר א המקור: טליה ששון - חוות דעת ביניים - ללא תאריך - 2005 (משוער) "יש דין", עמוד 14 הסכם חלקי בגבעת אסף, באתר ערוץ 7, ט"ו באייר תשע"ד, 15 במאי 2014 סולימאן מסוודה, מיכאל שמש, גילי כהן, הקבינט אישר: סנקציות על הרשות הפלסטינית והסדרה של חמישה מאחזים, באתר כאן – תאגיד השידור הישראלי, 27 ביוני 2024 מחבל נורה למוות סמוך לגבעת אסף, באתר ערוץ 7 טל לב רם, ‏פיגוע ירי סמוך לגבעת אסף: שני הרוגים, פצוע אנוש ופצועה קשה, באתר מעריב אונליין, 13 בדצמבר 2018 עוזי ברוך, פצוע אנוש בפיגוע דריסה ליד בית אל, באתר ערוץ 7, 11 בספטמבר 2024 הלוחם גרי גדעון הנגהאל שנפל אתמול בפיגוע הובא למנוחות, באתר ערוץ 7 ידידיה בן אור, לימוד הושענא רבא במרכז חבל בנימין, באתר ערוץ 7, 29 בספטמבר 2010 גבעת אסף: ממשיכים בהתפתחות, באתר ערוץ 7